b'\n_START_ARTICLE_\nMorejska kronika\n_START_PARAGRAPH_\nMorejska kronika (gr\xc5\xa1ko: \xce\xa4\xce\xbf \xcf\x87\xcf\x81\xce\xbf\xce\xbd\xce\xb9\xce\xba\xcf\x8c\xce\xbd \xcf\x84\xce\xbf\xcf\x85 \xce\x9c\xce\xbf\xcf\x81\xce\xad\xcf\x89\xcf\x82) je dolg zgodovinski tekst iz 14. stoletja, napisan v \xc5\xa1tirih jezikovnih razli\xc4\x8dicah: francoski, gr\xc5\xa1ki (v verzih), italijanski in aragonski. Obsega ve\xc4\x8d kot 9.000 vrstic (verzov) in opisuje dejanja frankovske fevdalne gospode v celinski Gr\xc4\x8diji. Zahodnoevropski kri\xc5\xbearji so se na Peloponezu (Moreji) naselili po \xc4\x8detrti kri\xc5\xbearski vojni. Kronika zajema obdobje od leta 1204 do 1292 ali kasneje, odvisno od jezikovne razli\xc4\x8dice, in opisuje pomembne podrobnosti o notranji organizaciji Ahajske kne\xc5\xbeevine.\n_START_SECTION_\nOhranjeni rokopisi Morejske konike\n_START_PARAGRAPH_\nGr\xc5\xa1ka razi\xc4\x8dica kronika je napisana v verzih, francoska, italijanska in aragonska razli\xc4\x8dica pa v prozi.\n_START_SECTION_\nKateri tekst je izvirnik\n_START_PARAGRAPH_\nIzgleda, da se je izvirni tekst Morejske kronike izgubil. Italijanski in aragonski tekst sta vsekakor nastala kasneje, za gr\xc5\xa1ki in francoski tekst pa \xc5\xa1e vedno ni povsem jasno, kateri je starej\xc5\xa1i.\n_START_SECTION_\nAvtor\n_START_PARAGRAPH_\nAvtor izvirnega teksta kronike je bij verjetno Frank ali gasmoule, rojen v me\xc5\xa1anem frankovsko-gr\xc5\xa1kem zakonu. Izgleda, da je ob\xc4\x8dudoval Franke (kri\xc5\xbearje) in da ga je lokalno prebivalstvo preziralo. Opazno je, predvsem v verzih 1720-1738, da je on sam spo\xc5\xa1toval dr\xc5\xbeavljanske pravice bizantinskih Grkov in jih imenoval Rimljani (\xce\xa1\xcf\x89\xce\xbc\xce\xb1\xe1\xbf\x96\xce\xbf\xce\xb9).\n_START_SECTION_\nPomembnost Kronike\n_START_PARAGRAPH_\nKronika je kljub nekaterim zgodovinskim neto\xc4\x8dnostim pomembno delo zaradi \xc5\xbeivahnih opisov \xc5\xbeivljenja v pelopone\xc5\xa1ki fevdalni skupnosti in zna\xc4\x8dilnega jezika, ki ka\xc5\xbee na hiter prehod iz srednjeve\xc5\xa1ke v sodobno gr\xc5\xa1\xc4\x8dino. V Kroniki so omenjeni tudi \xc5\xa1tevilni upravni predpisi in obi\xc4\x8daji, ki so veljali v Ahajski kne\xc5\xbeevini, zato je pomemben vir podatkov o frankoskem obdobju gr\xc5\xa1ke zgodovine._NEWLINE_Jean-Claude Polet trdi, da zaradi avtorjevega ob\xc4\x8dudovanja Frankov in zani\xc4\x8devanja bizantinske kulture Morejska kronika po odhodu Frankov s Peloponeza ni postala del ljudske kulture in zgodovine.\n_START_SECTION_\nJezik\n_START_PARAGRAPH_\nGlede na to, da pomeni osmanska osvojitev Konstantinopla leta 1453 simboli\xc4\x8dno mejo med srednjeve\xc5\xa1ko in sodobno Gr\xc4\x8dijo, se Morejska kronika na splo\xc5\xa1no uvr\xc5\xa1\xc4\x8da med srednjeve\xc5\xa1ke gr\xc5\xa1ke tekste, pogosto pa se skupaj s ptohoprodromskimi pesnitvami in akritskimi pesmimi obravnava tudi kot za\xc4\x8detek sodobne gr\xc5\xa1ke literature.\n_START_SECTION_\nPrve tiskane izdaje\n_START_PARAGRAPH_\nPrvo tiskano izdajo Morejske kronike, ki vsebuje gr\xc5\xa1ki tekst iz pari\xc5\xa1kega rokopisa, je objavil J.A. Buchon leta 1840. Buchon je knjigo naslovil \xce\x92\xce\xb9\xce\xb2\xce\xbb\xce\xaf\xce\xbf\xce\xbd \xcf\x84\xce\xb7\xcf\x82 \xce\xba\xce\xbf\xcf\x85\xce\xb3\xce\xba\xce\xad\xcf\x83\xcf\x84\xce\xb1\xcf\x82 \xcf\x84\xce\xbf\xcf\x85 \xce\x9c\xcf\x89\xcf\x81\xce\xb1\xce\xaf\xcf\x89\xcf\x82 (Knjiga o osvojitvi Moreje), kar se razlikuje od izvirnika. Drugo tiskano izdajo Kronike, ki vsebuje gr\xc5\xa1ki tekst iz kopenhagenskega rokopisa, je Buchon objavil leta 1845. Leta 1899 je John Schmitt objavil knjigo, v kateri sta vzporedno tiskana teksta iz kopenhagenskega in pari\xc5\xa1kega rokopisa.'